cyanic-selkie/wikianc huggingface dataset:
Իստոչնոե (գյուղ, Կրասնոպերեկոպսկի շրջան)
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Լոսիմյաե
2011 թվականի տվյալներով գյուղում բնակվում էր 116 մարդ։
Արտաքին հղումներ
Կատեգորիա:Էստոնիայի Տարտումաա նահանգի Ռինգու շրջանի բնակավայրեր Կատեգորիա:Էստոնիայի գյուղեր
Միշկին ընդդեմ Յուդենիչի
«Միշկին ընդդեմ Յուդենիչի» («Мишки против Юденича»), խորհրդային կարճամետրաժ համր կատակերգություն, որը բեմադրել են ռեժիսորներ Գրիգորի Կոզինցևը և Լեոնիդ Տրաուբերգը «Սևզապկինո» կինոստուդիայում 1925 թվականին։ Ֆիլմը չի պահպանվել ։
Սյուժե
Ֆիլմը պատմում է թերթավաճառ տղայի՝ Միշկայի արկածների մասին, ոը հայտնվել է գեներալ Յուդենիչի շտաբում։
Արտաքին հղումներ
Կատեգորիա:Խորհրդային սև-սպիտակ ֆիլմեր Կատեգորիա:Խորհրդային կինոկատակերգություններ Կատեգորիա:1925 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային ֆիլմեր Կատեգորիա:Համր ֆիլմեր Կատեգորիա:Կարճամետրաժ ֆիլմեր Կատեգորիա:Ռուսական ֆիլմեր Կատեգորիա:Ռուսական կինոկատակերգություններ Կատեգորիա:Ռուսերեն ֆիլմեր
Բրուգադա համախտանիշ
Բրուգադա համախտանիշով հիվանդների մոտ մեկ քառորդը ունի ընտանիքի անդամ, ով նույնպես տառապում է այս հիվանդությամբ։ Որոշ դեպքերում կարող է պայմանավորված լինել նոր գենետիկ մուտացիայով կամ որոշ դեղամիջոցներով ։ Ախտահարված ամենատարածված գենը SCN5A- ն է, որը կոդավորում է սրտի նատրիումական անցուղիները ։ Ախտորոշումը սովորաբար իրականացվում է էլեկտրոսրտագրությամբ (ԷՍԳ), սակայն փոփոխությունները կարող են ոչ միշտ առկա լինել։ Դեղամիջոցներ, ինչպիսին է այմալինը, կարող են օգտագործվել ԷՍԳ փոփոխությունները բացահայտելու համար։ Նմանատիպ ԷՍԳ կարող է հայտնաբերվել որոշակի էլեկտրոլիտային խանգարումների ժամանակ կամ երբ սրտի արյան մատակարարումը նվազել է ։
Այս համախտանիշի համար բուժում դեռևս չկա ։ Հանկարծակի սրտային մահվան բարձր ռիսկով հիվանդներին ցուցված է իմպլանտացվող կարդիվերտեր դեֆիբրիլյատորի (ICD) տեղադրումը ։ Առանց ախտանշանների հիվանդների մոտ մահացության վտանգը շատ ավելի ցածր է և պարզ չէ թե ինչպես բուժել նրանց ։ Իզոպրոտերենոլը կարող է օգտագործվել կարճ ժամանակով այն դեպքերում, երբ առկա են հաճախակի կյանքին սպառնացող ռիթմեր, իսկ քինիդինը կարող է օգտագործվել ավելի երկար ժամկետով ։ Կարող է խորհուրդ տրվել մարդկանց ընտանիքի անդամների ստուգում ։
Համախտանիշը հանդիպում է 10,000 մարդուց 1-30-ի մոտ։ Ավելի հաճախ հանդիպում է արական սեռի և ասիացիների մոտ ։ Ախտանշանների սկիզբը սովորաբար հասուն տարիքում է։ Այն անվանակոշվել է իսպանացի սրտաբաններ Պեդրո և Ջոզեփ Բրուգադաների պատվին, ովքեր և նկարագրել են համախտանիշը 1992 թվականին  ։ Նրանց եղբայր Ռամոն Բրուգադը առաջինն էր, ով 1998 թվականին նկարագրեց գենետիկ պատճառով դեպք ։
Նշաններ և ախտանշաններ
Չնայած այս համախտանիշը ունեցող շատ մարդիկ չեն ունենում ախտանշաններ, երբեմն այն կարող է բերել ուշագնացության կամ հանկարծակի սրտային մահվան՝ առաջացնելով այնպիսի ծանր առիթմիա, ինչպիսին է փորոքային ֆիբրիլյացիան կամ պոլիմորֆ փորոքային հաճախասրտությունը ։ Ուշագնացությունները կարող են առաջանալ առիթմիայի կարճատև դրվագների հետևանքով, երբ ռիթմը վերականգնվում է ինքնուրույն։Եթե վտանգավոր առիթմիան ինքնուրույն չի անցնում և շտապ չի բուժվում, ապա կարող է առաջանալ սրտի կանգ՝ մահացու ելքով։ Այնուամենայնիվ այս համախտանիշով հիվանդների մոտ ուշագնացություն կարող է առաջանալ նույնիսկ նորմալ ռիթմի դեպքում՝ ԶՃ-ի կտրուկ անկման պատճառով (վազովագալ սինկոպէ)։
Ռիթմի խանգարումները սովորաբար ի հայտ են գալիս հանգիստ վիճակում՝ ծանր ճաշից հետո կամ նույնիսկ քնած ժամանակ ։ Այս վիճակները կապված թափառող նյարդի ակտիվության շրջանների հետ։ Առիթմիան կարող է ի հայտ գալ նաև տենդի ժամանակ կամ մեծ քանակությամբ ալկոհոլ ընդունելուց հետո։ Որոշ դեղամիջոցներ կարող են վատացնել վիճակը և բերել վտանգավոր առիթմիաների առաջացմանը ։
Պատճառներ
Սրտի յուրաքանչյուր բջիջ հաղորդակցվում է մյուսների հետ էլեկտրական ազդակների միջոցով, որոնք Բրուգադա համախտանիշի դեպքում խանգարվում են։ Որպես գենետիկ խանգարում, այս հիվանդությունն առաջանում է մարդու ԴՆԹ- ում փոփոխությունների՝ մուտացիաների, հետևանքով։ Բրուգադա համախտանիշի հետ ասոցացված առաջին նկարագրված մուտացիան սրտի նատրիումական անցուղիները կոդավորող գենում էր։ Համախտանիշի պատճառ հանդիսացող մուտացիաների մեծ մասը կապված է նատրիումական կամ այլ իոնային անցուղիների հետ ։
Բրուգադա համախտանիշին բնորոշ ԷՍԳ պատկեր կարող են առաջացնել բազմաթիվ պատճառներ, ներառյալ որոշ դեղամիջոցներ, էլեկտրոլիտային խանգարումներ, ինչպիսին է արյան մեջ կալիումի մակարդակի նվազումը և սրտի որոշակի հատվածների, հատկապես աջ փորոքի արտատար տրակտի, արյան մատակարարման իջեցումը ։ Այսպիսի դեղորայքին են պատկանում հակաառիթմիկ դեղեր, ինչպիսիք են ֆլեկաինիդը, վերապամիլը և պրոպրանոլոլը, հակադեպրեսանտներ, ինչպիսին է ամիտրիպտիլինը, և վագալ ակտիվությունը բարձրացնող դեղեր, ինչպիսին է ացետիլխոլինը։ ԷՍԳ այդպիսի փոփոխություններ կարելի է տեսնել նաև ալկոհոլի կամ կոկաինի չարաշահման դեպքում ։
Գենետիկա
Բրուգադա համախտանիշը ժառանգվում է աուտոսոմ դոմինանտ ձևով, ինչը նշանակում է, որ համախտանիշի առաջացման համար անհրաժեշտ է թիրախ գենի միայն մեկ օրինակ։ Այնուամենայնիվ, ախտորոշված անձը կարող է առաջինն ընտանիքում ունենալ Բրուգադա համախտանիշ, եթե այն առաջանում է որպես նոր մուտացիա ։ Բրուգադա համախտանիշի ժամանակ ամենհաճախ ախտահարվող գենը SCN5A գենն է, որը պատասխանատու է սրտի նատրիումական անցուղիների համար։ Բրուգադա համախտանիշի հետ կապված SCN5A-ի մուտացիաները հիմնականում առաջացնում են նատրիումի իոնների հոսքի նվազեցում։ Այնուամենայնիվ, Բրուգադա համախտանիշի դեպքերի միայն 20% -ն է կապված SCN5A-ի մուտացիաների հետ, քանի որ հիվանդների  մեծամասնության մոտ գենետիկական փորձարկմամբ հնարավոր չի լինում բացահայտել գենետիկ մուտացիայի պատասխանատուներին ։ SCN5A գենի ավելի քան 290 մուտացիաներ են հայտնաբերվել մինչ օրս, որոնցից յուրաքանչյուրը նատրիումական անցուղիների գործառույթը փոփոխում է տարբեր ձևերով ։ Այս տարբերությունները մասամբ բացատրում են տարբեր անձանց մոտ հիվանդության ծանրության տարբերությունները, սկսած վտանգավոր վիճակներից, որը առաջացնում է մահը երիտասարդ տարիքում, մինչև անախտանիշ դեպքեր, երբ որևէ խնդիր չի առաջանում։ Այնուամենայնիվ, Բուգադա համախտանիշի գենետիկան բարդ է, և հավանական է, որ վիճակը շատ գեների փոխազդեցության արդյունք է։ Այս բարդ փոխհարաբերությունների պատճառով ընտանիքի որոշ անդամներ, որոնք ունեն կոնկրետ մուտացիա, կարող են ունենալ Բրուգադա համախտանիշի նշաններ, իսկ մյուսները՝ ոչ (փոփոխվող պենետրանտություն) ։
Առկա են Բրուգադա համախտանիշի հետ ասոցացված նաև այլ գեներ։ Դրանցից որոշները պատասխանատու են նատրիումական անցուղիների այլ հատվածների համար, որոնք հայտնի են, որպես β ենթամիավորներ (SCN1B, SCN2B, SCN3B) մինչդեռ մյուսները կոդավորում են այլ տիպի նատրիումական նացուղիներ (SCN10A)։ Որոշ գեներ կոդավորում են կալցիումական կամ կալիումական անցուղիներ (CACNA1C, CACNB2, KCND3, KCNE3, KCNJ8), իսկ մի մասը կոդավորում են իոնային անցուղիների հետ փոխազդող սպիտակուցներ (GPD1L, PKP2, MOG1, FGF12)։ Բրուգադա համախտանիշի հետ ասոցացված գեները ներառում են․ Բրուգադա համախտանիշի հետ կապված որոշ մուտացիաներ կարող են հանգեցնել նաև սրտի այլ հիվանդությունների։ Նրանք, ովքեր ունեն մեկից ավելի սրտային հիվանդություններ, որոնք առաջանում են միևնույն մուտացիայի հետևանքով համարվում են « համակցված համախտանիշ » կրողներ։ Այդպիսի համախտանիշի օրինակ է Բրուգադա և երկար QT համախտանիշները (LQT3), որոնք պայմանավորված են SCN5A-ի մուտացիայով, որը նվազեցնում է գագաթնային նատրիումական հոսքը, բայց միաժամանակ թողնում է մշտական հոսք ։ Նկարագրված է Բրուգադա համախտանիշի համակցումը աջ փորոքային առիթմոգեն կարդիոմիոպաթիայի հետ, որը առաջանում է PKP2 գենի մուտացիայի հետևանքով` առաջացնելով Բրուգադա համախտանիշին բնորոշ ԷՍԳ, սակայն ԱՓԱԿ-ին բնորոշ կառուցվածքային փոփոխություններ ։
Մեխանիզմներ
Բրուգադա համախտանիշի ժամանակ դիտվող առիթմիաները սովորաբար այնպիսի վտանգավոր տիպեր են, ինչպիսիք են փորոքային ֆիբրիլյացիան կամ պոլիմորֆ փորոքային հաճախասրտությունը, սակայն Բրուգադա համախտանիշով հիվանդների մոտ հավանական է նաև հաճախասրտությունների ավելի քիչ վտանգավոր տիպերի առաջացումը, օրինակ՝ ԱՎ հանգուցային ռե-էնթրի հաճախասրտություն կամ դանդաղասրտության առաջացումը, օրինակ՝ սինուսային հանգույցի դիսֆունկցիան ։ Կան մի քանի մեխանիզմներ, որոնցով այս համախտանիշի համար պատասխանատու գենետիկ մուտացիաները առաջացնում են վերոնշյալ առիթմիաները ։  Ոմանք պնդում են, որ դրանց առաջացման հիմնական պատճառը սրտի որոշ հատվածներում, հատկապես աջ փորոքում, էլեկտրական հաղորդականության դանդաղումն է։ Այս դանդաղ հաղորդումը թույլ է տալիս «կարճ օղակներին» ձևավորել, խոչընդոտում են որոշ հատվածներում էլեկտրական գրգիռի անցմանը՝ թույլ տալով անցնել այլ ուղղությամբ։ Այս երևույթը կարող է հիմք դառնալ ռե-էնթիրի մեխանիզմով առիթմիաների առաջացմանը ։ Նրանք, ովքեր կողմ են այս տեսակետին (հայտնի է, որպես ապաբևեռացման վարկած), պնդում են, որ դանդաղեցումը կարող է բացատրել, թե ինչու են Բրուգադա համախտանիշի հետ կապված առիթմիաները հակված առաջանալ միջին տարիքում ։
Մյուսները ենթադրում են, որ առիթմիաների հիմնական պատճառը սրտի ներքին (էնդոկարդի) և արտաքին (էպիկարդի) շերտերի միջև առկա էլեկտրական հատկությունների տարբերություն է (հայտնի է որպես վերաբևեռացման վարկած) ։ Սրտի կծկման ժամանակ յուրաքանչյուր բջջի էլեկտրական գործունեության ձևը (հայտնի է որպես գործողության պոտենցիալ) տարբերվում է էպիկարդի և էնդոկարդիի միջև։  Էպիկարդի բջիջներում գործողության պոտենցիալը ցույց է տալիս ակնհայտ վայրէջ հատված, նախնական վերելքից հետո։  Այս խորությունը շատ ավելի քիչ է երևում էնդոկարդիո բջիջներում։ Էնդոկարդի և էպիկարդի միջև տարբերությունը առավել հստակ երևում է աջ փորոքի շրջանում։  Բրուգադա համախտանիշի դեպքում այս տարբերությունները ավելի արտահայտված են`յուրաքանչյուր ցիկլի ընթացքում կարճ ժամանակով ստեղծելով էնդոկարդից դեպի էպիկարդ հոսք, ինչն էլ բերում է բնորոշ ԷՍԳ-ի առաջացմանը։ Էպի- և էնդոկարդի միջև էլեկտրական հատկությունների այս տարբերությունները նկարագրվում են որպես «վերաբևեռացման տրանսմուրալ դիսպերսիա», որը, եթե բավականաչափ մեծ է, կարող է հանգեցնել էլեկտրական ազդակների  պաշարմանը որոշ շրջաններում։ Այս ամենն ի վերջո թույլ է տալիս գրգռման ալիքին, որը սովորաբար անցնում է մեկ ուղղությամբ, ճանապարհորդել մեկ կետի շուրջ և հիմք հանդիսանալ առիթմիաների առաջացմանը ։
Բրուգադա համախտանիշի ժամանակ առիթմիաների առաջացմանը նպաստող այլ գործոն է սրտի կառուցվածքի փոփոխությունները ։ Մինչ Բրուգադա համախտանիշ ունեցող մարդկանց սիրտը կարող է նորմալ երևալ, սպիացումը և ֆիբրոզը հաճախ հանդիպում են որոշակի շրջաններում, մասնավորապես աջ փորոքի արտատար տրակտում։ Քանի որ Բրուգադա համախտանիշը կարող է պայմանավորված լինել տարբեր գեների մուտացիաներով, հնարավոր է տարբեր մեխանիզմներ են պատասխանատու տարբեր հիվանդների առիթմիաների համար ։
Էլեկտրասրտագրություն
Բրուգադա համախտանիշը ախտորոշվում է ԷՍԳ բնորոշ փոփոխությունները հայտնաբերելու միջոցով ։ ԷՍԳ- ում հայտնաբերված փոփոխությունները ներառում են ST էլևացիա V1- V3 արտածումներում և Հիսի խրձի աջ ոտիկի պաշարում։ Կարող է լինել սրտի մեջ էլեկտրական հաղորդման դանդաղեցման վկայություն, որը ներկայանում է երկար PR միջակայքով։ Այս օրինաչափությունները կարող են միշտ առկա լինել, սակայն կարող են հայտնվել միայն որոշակի դեղերի օգտագործման դեպքում (տես ստորև), երբ մարդն ունի ջերմություն, ֆիզիկական ակտիվության ընթացքում կամ այլ խթանիչների արդյունքում։  ԷՍԳ պատկերը կարող է ավելի ակնհայտ դառնալ, երբ ԷՍԳ-ի ժամանակ որոշ էլեկտրոդներ տեղադրվում են սովորականից տարբեր դիրքերում ։
Բրուգադա ԷՍԳ-ի երեք ձևեր են նկարագրված
Ներկայիս ուղեցույցների համաձայն, միայն 1-ին տիպի ԷՍԳ- ն (ի հայտ գալիս կամ ինքնաբուխ կամ դեղորայքի ազդեցությունից) կարող է օգտագործվել Բրուգադա համախտանիշ ախտորոշոум հաստատելու համար, քանի որ 2-րդ եւ 3-րդ տիպերը ոչ հազվադեպ երևում են առողջ մարդկանց մոտ ։
Սադրանքային փորձեր
Որոշ դեղեր, մասնավորապես, հակառիթմիկ դեղամիջոցները, որոնք պաշարում են նատրիումական անցուղիները, կարող են հայտնաբերել 1-ին տիպի Բրուգադա պատկերը զգայուն մարդկանց մոտ։ Այս դեղերը կարող են օգնելո ախտորոշել Բրուգադա համախտանիշը կասկածելի մարդկանց մոտ (օրինակ՝ անբացատրելի սրտի կանգ տարածները, Բրուգադա համախտանիշով ընտանիքի անդամ ունեցողները), բայց ում մոտ չի հայտնաբերվել ախտորոշիչ ԷՍԳ- ն։ Այս դեպքերում նատրիումական անցուղիների պաշարիչները տրվում են վերահսկվող միջավայրում ։ Առավել հաճախ օգտագործվող դեղերն են այմալինը, ֆլեկաինիդը, և պրոկաինամիդը․ այմալինը կարող է լինել առավել արդյունավետ ։ Պետք է նախազգուշական միջոցներ ձեռնարկել այդ դեղերը կիրառելիս, քանի որ առիթմիայի առաջացման փոքր ռիսկ կա ։
Գենետիկ հետազոտություն
Գենետիկ հետազոտությունները կարող են օգտակար լինել Բրուգադա համախտանիշով հիվանդների հայտնաբերման համար, առավել հաճախ, երբ ընտանիքում այս համախտանիշով անդամ կա, բայց երբեմն կատարվում է այն մարդու մոտ, ով մահացել է հանկարծակի և անսպասելիորեն ։ Այնուամենայնիվ, այս հետազոտության արդյունքների մեկնաբանումը դժվար է։ Ընտանիքում, որտեղ բոլորը կրում են հիվանդությունն առաջացնող նույն գեները, մի մասի մոտ նշանները կարող են արտահայտվել, մյուսների մոտ՝ ոչ ։ Սա նշանակում է, որ Բրուգադա համախտանիշի հետ կապված գենետիկական մուտացիայի կրումը պարտադիր պայման չէ անձի այդ հիվանդությամբ ախտահարված լինելու համար։ Բացի այդ, SCN5A գենի հաճախակի առաջացող մուտացիաներ որևէ խնդիր չեն առաջացնում ։
Այլ հետազոտություններ
Ինվազիվ էլեկտրոֆիզիոլոգիական հետազոտությունները, որոնց ընթացքում հատուկ լարեր են անցկացվում երակի միջով և խթանվում ու գրանցվում է սրտի էլեկտրական ակտիվությունը, երբեմն կարող են օգտագործվել Բրուգադա համախտանիշով հիվանդի մոտ վտանգավոր առիթմիայի առաջացման ռիսկը ։ Ռիսկի ստրատիֆիկացումը կատարվում է նաև միջինացված ազդակով ԷՍԳ օգտագործելով ։ Ամբուլատոր ԷՍԳ մոնիտորինգը, ներառյալ շարունակական ձայնագրիչի իմպլանտացիան, երբեմն օգտագործվում են գնահատելու համար, թե արդյոք Բրուգադա համախտանիշ ունեցող անձի մոտ գլխապտույտը կամ ուշագնացությունը կապված են առիթմիայի հետ, թե կան այլ պատճառներ, օրինակ`վազովագալ սինկոպե ։
Բուժում
Բրուգադա համախտանիշի բուժման հիմնական նպատակն է հանկարծակի սրտային մահվան պատճառ հանդիսացող առիթմիաների վերացումը (փորոքային ֆիբրիլյացիա, պոլիմորֆ փորոքային հաճախասրտություն) ։ Քանզի այս հիվանդությամբ անձանց մի մասը ավելի մեծ ռիսկ ունի, նրանք ավելի ինտենսիվ միջոցառումների կարիք ունեն, իսկ մյուսները, ովքեր ունեն ավելի ցածր ռիսկ՝ ընդհակառակը ։ Բացի Բրուգադա համախտանիշ ունեցող անձի բուժումը, շատ կարևոր է հետազոտել նրանց ընտանիքի անդամներին`տեսնելու, թե արդյոք նրանք նույնպես ունեն հիվանդությունը ։
Կենսակերպ
Բրուգադա համախտանիշի բոլոր կրողների մոտ, անկախ ռիսկից, առաջին գծի թերապիա է համարվում կենսակերպի փոփոխությունները ։ Մարդիկ պետք է իմանան և խուսափեն առիթմիաների ռիսկը բարձրացնող ակտիվություններից։ Այդ ակտիվությունների թվին են պատկանում ալկոհոլի չարաշահումը, որոշակի դեղամիջոցների կիրառումը և պիտի իրականացվի տենդի անմիջապես բուժում պարացետամոլով ։ Թեև Բրուգադա համախտանիշի դեպքում առիթմիաները սովորաբար առաջանում են հանգստի կամ նույնիսկ քնի ժամանակ, որոշ մարդիկ ունենում են էպիզոդներ ֆիզիկական ծանրաբեռնվածության ժամանակ։ Որոշ բժիշկներ, հետևաբար, կարող են խորհուրդ տալ խուսափել ծանր ֆիզիկական լարվածությունից, իսկ ավելի մեղմ ֆիզիկական ակտիվությունը կարող է լինել օգտակար ։
Իմպլանտացվող դեֆիբրիլյատոր
ICD-ի տեղադրումը համեմատաբար ցածր ռիսկային միջամտություն է և հաճախ կատարվում է տեղային անզգայացման պայմաններում ։ Այնուամենայնիվ, կարող են առաջանալ բարդություններ, ինչպիսիք են վարակը, արյունահոսությունը կամ ոչ անհրաժեշտ հարվածներ, որոնք երբեմն կարող են լուրջ լինել ։ Քանի որ ICD-ի տեղադրումը այնուամենայնիվ փոքր ռիսկային և սարքը թանկարժեք է, միջամտությունը կատարվում է միայն ՀՍՄ-ի բարձր ռիսկ ունեցող անձանց մոտ ։
Դեղորայք
Քինիդինը հակաառիթմիկ դեղամիջոց է, որը կարող է նվազեցնել Բրուգադա համախտանիշով որոշ մարդկանց մոտ առաջացած լուրջ առիթմիաների հավանականությունը ։ Այն առավել հաճախ օգտագործվում է ICD- ով մարդկանց մոտ, ովքեր ունեցել են վտանգավոր առիթմիաների մի քանի դրվագներ, բայց կարող են նաև բարձր ռիսկով, սակայն առանց տեղադրված ICD-իմարդկանց շրջանում ։
Իզոպրենալինը, որը նման է ադրենալինին, կարող է օգտագործվել Բրուգադա համախտանիշով այն մարդկանց շրջանում, ովքեր հաճախակի են ունենում կյանքին սպառնացող առիթմիաներ, որոնք հայտնի են որպես «էլեկտրական փոթորիկ» ։ Այս դեղը պետք է տրվի ներերակային անընդհատ ինֆուզիայի ձևով, հետևաբար, հարմար չէ երկարաժամկետ օգտագործման համար։
Կաթետերային աբլյացիա
Բրուգադա համախտանիշի բուժման հաջորդ տարբերակը ռադիոհաճախային կաթետերային աբլյացիան է ։ Այս միջամտության ժամանակ լարերը անցկացնում են սրտի մեջ ոտքի երակով, կամ կրծոսկրի տակ գտնվող փոքր անցքով։ Այս լարերը օգտագործվում են սրտում առիթմիաների առաջացման համար պատասխանատու հատվածը հայտնաբերելու համար։ Այս լարերից մեկի ծայրը օգտագործվում է փոքրիկ այրվածքներ առաջացնելու համար, որոնք դիտավորությամբ վնասում են խնդիրն առաջացնող սրտի մասերը։ Ներկայիս ուղեցույցները ենթադրում են, որ այս բուժումը պետք է կիրառվի այն անձանց մոտ, ովքեր ICD-ից կրկնակի հարվածներ են ունեցել ։
Համաճարակաբանություն
Համախտանիշը հանդիպում է 10,000 մարդուց 1-30-ի մոտ։ Ավելի հաճախ հանդիպում է արական սեռի և ասիացիների մոտ ։   Չնայած տուժածները ծնվում են հիվանդությամբ, ախտանշանները սովորաբար արտահայտվում են միայն հասուն տարիքում։ Որոշ դեպքերում նշաններն արտահայտվում են մանկության շրջանում և արական ու իգական սեռի մոտ այս դեպքում հավասարաչափ են հանդիպում ։
Բրուգադա համախտանիշը ավելի տարածված է ասիական ծագում ունեցող մարդկանց շրջանում։ Թայլանդում և Լաոսում երիտասարդների շրջանում ՀՍՄ-ի ամենատարածված պատճառն է ։ Այդ երկրներում Բրուգադա համախտանիշը, ամենայն հավանականությամբ, պատասխանատու է հանկարծակի գիշերային մահացության համախտանիշի բազմաթիվ դեպքերի համար։ Տեղական անունները տարբեր են․ Ֆիլիպիններում, հիվանդությունը հայտնի է որպես «Բանգունգուտ», որը նշանակում է «ճիչ, որին հաջորդում է հանկարծակի մահը քնի ընթացքում», իսկ Թաիլանդում այն հայտնի էր որպես Լայ Թայ, Ճապոնիայում՝ Պոկկուրի ։  Տիպ1 Բրուգադա համախտանիշի ԷՍԳ- ն ավելի հաճախ հանդիպում է ասիական բնակչության մեջ (0% - 0.36%), քան Եվրոպայում (0% - 0.25%) և ԱՄՆ-ում (0.03%):  Նմանապես, Եվրոպայի (0.0% -0.6%) կամ ԱՄՆ- ի (0.02%) համեմատ, 2-րդ եւ 3-րդ տիպի ԷՍԳ-ն ավելի տարածված է Ասիայում (0.12% -2.23%) ։
Պատմություն
Բրուգադա համախտանիշը անվանակոշվել է իսպանացի սրտաբաններ Պեդրո և Ջոզեփ Բրուգադաների պատվին, ովքեր և նկարագրել են համախտանիշը 1992 թվականին, թեև բնորոշ ԷՍԳ- ի և հանկարծակի սրտային մահվան կապը հայտնաբերվել է 1989 թվականին ։ Բրուգադա համախտանիշը 1997 թվականին նկարագրվել է որպես թայ տղամարդկանց հանկարծակի սրտային մահվան պատճառ ։ Համախտանիշի հետ կապված SCN5A գենի մուտացիաները առաջին անգամ հայտնաբերվել և նկարագրվել են Ռամոն Բրուգադայի կողմից 1998 թվականին ։ Հետագայում շատ այլ մուտացիաներ են հայտնաբերվել, որոնք ազդում են առնվազն 19 գեների վրա ։ 2000-ական թվականներին ուսումնասիրությունները հանգեցրին առիթմիաների առաջացման մեխանիզմների շուրջ մրցակցող տեսությունների առաջ քաշմանը ։ Հետազոտությունները շարունակվում են՝ բացահայտելով նոր գենետիկական տարբերակներ, ուսումնասիրելով մեխանիզմները և ավելի լավ բուժման մեթոդները ։
Արտաքին հղումներ
Կատեգորիա:Սրտի բնածին արատներ Կատեգորիա:Բնածին արատներ
Անդրեյ Դմիտրիև
Անդրեյ Դմիտրիև (Андре́й Ви́кторович Дми́триев, ), խորհրդային և ռուսական դիվանագետ։
Կենսագրություն
Ծնվել է 1941 թվականի ապրիլի 10-ին Մոսկվայում։
Ավարտել է Մոսկվայի Մորիս Տորեզի անվան օտար լեզուների պետական մանկավարժական ինստիտուտը (1966)։ Տիրապետում է անգլերեն, ֆրանսերեն, իսպաներեն և պորտուգալերեն լեզուներին։ Յոթ տարի շարունակ աշխատել է ՄԱԿ-ի քարտուղարությունում՝ սինխրոն թարգմանչի պաշտոնում։ Այնուհետև ընդունվել է ԽՍՀՄ ԱԳՆ Դիվանագիտական ակադեմիա և ավարտել այն 1978 թվականին։
Աշխատել է ԽՍՀՄ/ՌԴ ԱԳՆ կենտրոնական ապարատում, Բրազիլիայի, Պերուի, Նիկարագուայի դեսպանատներում։
1995 թվականի հոկտեմբերի 24-ից-1999 թվականի մարտի 9-ը՝ Նիկարագուայի Հանրապետությունում և Հոնդուրասի և Սալվադորի Հանրապետություններում Ռուսաստանի Դաշնության արտակարգ և լիազոր դեսպան՝ համատեղության կարգով ։
1999 թվականի հուլիսից-2000 թվականի հունիսը՝ ՌԴ ԱԳՆ լատինամերիկյան դեպարտամենտի տնօրեն։
2006 թվականի ապրիլի 11-ից-2008 թվականի ապրիլի 14-ը՝ Բահամներում Ռուսաստանի Դաշնության արտակարգ և լիազոր դեսպան՝ համատեղության կարգով ։
Մահացել է 2013 թվականի ապրիլի 13-ին Մոսկվայում ծանր և երկարատև հիվանդությունից հետո ։
Ամուսնացած է։ Ունի որդի և դուստր։
Դիվանագիտական աստիճան
Արտակարգ և լիազոր դեսպան (1995 թվականի հոկտեմբերի 24) ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Խորհրդային դիվանագետներ Կատեգորիա:Մոսկվայի 850-ամյակի հուշամեդալով պարգևատրվածներ
(6126) 1989 EW1
(6126) , աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Զդենկա Վավրովայի կողմից Կլետում ։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սոֆի Ֆրեմիե
Սոֆի Ֆրեմիե (Ռյուդ) (Sophie Fremiet, ), ֆրանսիացի դիմանկարային նկարչուհի, քանդակագործ Ֆրանսուա Ռյուդի կինը։
Կենսագրություն
Սոֆի Ֆրեմիեն ծնվել է 1797 թվականին Դիժոնում ։ Մորական կողմից պապը եղել է Լուի-Գաբրիել Մոնյեն՝ Դիժոնի կերպարվեստի թանգարանի առաջին պահապանը։ Հայրը՝ Լուի Ֆրեմիեն ևս հետաքրքրված է եղել արվեստով, մտերիմ է եղել ինտելեկտուալ և արվեստագետների շրջանակին։ Նա աջակցել է երիտասարդ քանդակագործ Ֆրանսուա Ռյուդին, օգնել նրան նյութապես և հաճախ հրավիրել իրենց տուն։ Գեղանկարչության առաջին դասերը Սոֆին ստացել է Անատոլ Դևոժից՝ նկարիչ Ֆրանսուա Դևոժի որդուց, որի հետ մտերիմ է եղել իր պապը։ Ինքն Անատոլը եղել է Ժակ Լուի Դավիդի աշակերտը և Դիժոնի գեղարվեստի դպրոցի հիմնադիրը։
Բուրբոնների վերականգնման տարիներին Սոֆիի հայրը, լինելով մոլի բոնապարտական, ստիպված է եղել լքել Ֆրանսիան։ Նա հանգրվանել է Բրյուսելում, որտեղ էլ նրան ուղեկցել է հովանավորյալ Ֆրանսուա Ռյուդը։ Սոֆին Բրյուսելում ընդունվել է Դավիդի մոտ աշակերտելու , որը ևս այդ ժամանակ աքսորման մեջ էր գտնվում։ Ուսուցիչը բարձր է գնահատել Սոֆիի տաղանդը և նրան վստահել իրականացնելու իր աշխատանքների կրկնօրինակները։ Սոֆին նաև մասնակցություն է ունեցել է Բրյուսելում և Անտվերպենում ցուցահանդեսների։ 1818 թվականին Սոֆին Բրյուսելի սալոնում ներկայացրել է երկու դիմանկար. առաջին իրական հաջողությունը նրան 1820 թվականին բերել է «Հիասքանչ Անտիա» նկարը։
1821 թվականին Սոֆի Ֆրեմիեն ամուսնացել է Ֆրանսուա Ռյուդի հետ։ 1822 թվականին ծնվել է նրանց որդի Ամեդեուսը (մահացել է 1830 թվականին Փարիզում)։ Բրյուսելում Սոֆին ստեղծել է դիմանկարներ, դիցաբանական տեսարաններ և կրոնական բովանդակությամբ նկարներ։ Նա նաև ստացել է պատվերներ, այդ թվում Տերվյուրենի պալատի համար նկարներ, դուքս դ'Արենբերգի գրադարանի համար այլաբանական կերպարներ և այլն։ 1826 թվականին Ֆրանսուա Ռյուդը որոշել է վերադառնալ Փարիզ։ Նա ստեղծել է Ֆրանսիայի հզոր անձանց քանդակային պատկերներ, Սոֆին ևս դիմել է պատմական գեղանկարչությանը։ Սակայն նրա սիրելի թեման մնացել է դիմանկարչությունը, ընդ որում՝ նրա դիմանկարների տաք, ռոմանտիկ ոճը հակադրվել է նկարչուհու պատմական և կրոնական նկարների խիստ ակադեմիզմի հետ։ Նա հիմնականում նկարել է ընկերներին, ընտանիքի անդամներին և մտերիմներին, ինչպես նաև պատվերներ վերցրել փարիզյան և գավառական վերնախավից։
1832-1836 թվականներին Ռյուդն աշխատել է Փարիզի Հաղթական կամարի քանդակների ստեղծման վրա։ Մարսելյեզ անունով կերպարի համար որպես բնորդուհի հանդես է եկել Սոֆին։
1855 թվականին Ֆրանսուա Ռյուդը մահացել է։ Այրիացած Սոֆին շատ բան է արել ամուսնու հիշատակի և ժառանգության պահպանման համար։ 1867 թվականին թաղվել է ամուսնու կողքին՝ Մոնպառնասի գերեզմանատանը։
Արտաքին հղումներ
Կատեգորիա:19-րդ դարի ֆրանսիացի նկարիչներ Կատեգորիա:Կին արվեստագետներ Կատեգորիա:Ֆրանսիացի արվեստագետներ Կատեգորիա:Մոնպառնասի գերեզմանատանը թաղվածներ
Մջգեղ
Մջգեղ, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։
Բնակչություն
1915 թվականին ուներ 40 տուն հայ բնակիչ։
Պատմամշակութային կառույցներ
Մջգեղն ուներ Ս. Գևորգ (կամ Ս. Խաչ) անունով եկեղեցի։ Գյուղի մոտակայքում կար Ս. Առաքելոց վանքը և Ս. Աստվածածին ուխտատեղին ։
Ծանոթագրություններ
Կատեգորիա:Արևմտյան Հայաստանի գյուղեր
Սիտնյա (գյուղ, Սոլեցկի շրջան)
Սիտնյա (Ситня), գյուղ Ռուսաստանի Նովգորոդի մարզի Սոլեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Սոլեցկի շրջանի բնակավայրեր
Սզնի կեղծ տարատերև
Սզնի կեղծ տարատերև, Վարդազգիներ ընտանիքի, Սզնի ցեղի բույս։
Նկարագրություն
Տերևաթափ թուփ կամ ծառ է՝ 1.5֊3 մ բարձրությամբ։ Տերևները ներքևի կողմից մոմաշերտ ունեն, նկատելիորեն ավելի բաց գույնի են, քան վերևի կողմից։ Տերևների բաժինները լայն են, միայն վերևի մասում ատամնաեզր են կամ ամբողջաեզր, մերկ կամ ցրված մազմզուկապատ, 3֊5-աբլթակ։ Կեղևը սկզբում բալակարմիր է, ավելի ուշ՝ մոխրավուն։ Ընձյուղները մերկ են։ Ծաղկաբույլերը փոքր են, հիպանթիումը մերկ է կամ մազմզուկապատ։ Պտուղները դարչնակարմրավուն
Տարածվածություն
Տարածված է Կովկասում, Իրանում, Քուրդիստանում։ Մեր հանրապետության տարածքում հանդիպում է Վայքում, Արարատյան դաշտի նախալեռնային գոտում, Զանգեզուրում, Մեղրիում, որտեղ աճում է խիտ թփուտներում, քարքարոտ լեռնալանջերում։
Կիրառություն
Էկոլոգիական խումբը՝ IX: Մշակության հավանական շրջանները՝ 7֊14, 17֊32 :
Ֆազիլ Աբդուլժալիլով
Ֆազիլ Աբդուլժալիլով (նողայերեն՝ Фазиль Апас улы Абдулжалилов, ), նողայ գրող։ Նողայական գրականության հիմնադիրներից։
Ֆազիլ Աբդուլժալիլով ծնվել է 1913 թվականին Ստավրոպոլի երկրամասի Միներալնիե Վոդի շրջանի Կանգլի գյուղում։ 1932 թվականին ավարտել է Չերկեսկի մանկավարժական տեխնիկումը։
Աբդուլժալիլովի առաջին ստեղծագործությունները տպագրվել են 1931 թվականին։ Ֆազիլ Աբդուլժալիլովը հեղինակել է «Շատերից երկուսը» (1936), «Ուժեղների ընտանիքը» (նողայերեն՝ Куьшлилердинъ аьели, 1950, Հայրենական մեծ պատերազմի մասին), «Ասանտայ» (1955, նողայների նախահեղափոխական ժամանակների կյանքի մասին) վիպակները, «Պարտված թշնամիներ» (1936) պիեսը, «Աղմկում է Կուբանը» բանաստեղծությունների ժողովածուն (նողայերեն՝ Шувылдайды Кобансув, 1955), «Լա՜վն է կոլեկտիվի արտը» վեպը (նողայերեն՝ Бес камышы — берекет, 1966, կոլեկտիվացման մասին)։
Արտաքին հղումներ
Կատեգորիա:Խորհրդային գրողներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Խորհրդային բանաստեղծներ
Ծովահենների հանրապետություն
Ծովահենների հանրապետություն (Republuc of Pirates), պատմական կղզային պետություն, որը գտնվել է Վեստ Ինդիայում։ Գոյություն է ունեցել «ծովահենության ոսկեդարում» և դե յուրե պատկանել է Բրիտանական կայսրությանը, չնայած դե ֆակտո չի վերահսկվել վերջինիս կողմից։ Հիմնադրվել է ծովահենների կողմից 1706 թվականին։ Իր գոյության ողջ ընթացքում եղել է ծովահենների համար շտաբ կայան։ Չնայած, որ ֆորմալ առումով այն երբեք չի եղել պետություն, առավել ևս հանրապետություն, ղեկավարվել է «ծովահենների կոդեքսով»։ Ծովահենների գործողությունները սարսափ են տարածել Կարիբյան ավազանում այնքան ժամանակ, մինչև բրիտանացի ծովագնաց Վուդս Ռոջերսը 1718 թվականին ժամանեց Նասաու՝ վերականգնելու բրիտանական վերահսկողությունը։
Պատմություն
Ծովահենները առաջին անգամ Բահամներում հայտնվել են 1696 թվականին։ Հենրի Էվերը, թալանելով Հնդկական կայսրության գանձարանը, գողացված «Ֆենսի» նավով ժամանել է Նասաու։ Էվերը Հնդկաստանից մեծ հարստություն էր բերել, որը թաքցվել է Նասաուի նահանգապետ Նիկոլաս Տրոտտի կողմից։ Այդ փաստը հնարավորություն տվեց ծովահեններին ազատորեն օգտագործելու Էվերի գողացած հարստությունը։ Ծովահենները Նասաուին տվեցին հատուկ կորսարական կարգավիճակ, որտեղ նրանք կարող էին ապօրինի գործողություններ կատարել։ Չնայած որ նահանգապետները փորձում էին խոչընդոտել ծովահենների գործողություններին, Ծովահենների հանրապետությունը հռչակվեց 1706 թվականին։
Ծովահենների կառավարությունը ավելի ամրապնդեց իր դիրքերը այն ժամանակ, երբ 1703 և 1706 թվականներին Բահամները հարձակման է ենթարկվել ֆրանկո- իսպանական ռազմածովային ուժերի կողմից։ Շատ տեղաբնակներ լքել են կղզին, Բրիտանական կայսրությունը, փաստացի, հրաժարվել է կղզուց։ Նասաու բնակչության մնացած մասը դարձավ անգլիական բանակի կապերներ, իսկ մի մասն էլ անցավ ծովահենների շարքը՝ հարձակվելով պատահական նավերի վրա։ 1713 թվականին ավարտվեց Իսպանական ժառանգության համար պատերազմը, որին Անգլիան այլևս չէր մասնակցում։ Նախկին օրինական կապերները մնացին անգործ, որի արդյունքում էլ անցան ծովահենների շարքերը։ Այդ ժամանակ ծովահենները դարձան անկախ՝ ստեղծելով իրենց «պետությունը» սեփական «նահանգապետներով»։
Հանրապետության բարձրաստիճան ծովահեններն են մրցակիցներ Բենջամին Հորնիգոլդը և Հենրի Ջենինգսը։ Հորնիգոլդը եղել է հայտնի ծովահենների ղեկավար, ինչպիսիք են Էդվարդ Թիչը, Սեմուել Բելլամին և Սթիդ Բոննեթը։ Ջենինգսի ենթակայության տակ են գործել Ջեք Ռեքհեմը, Չարլզ Վեյնը, Մերի Ռիդը և Էն Բոննին։ Չնայած մրցակցությանը, ծովահենները միավորվեցին և ստեղծեցին, այսպես կոչված, «Թռչող հանցախումբը»։ Ավելի ուշ Սև մորուքը Նասաուի բնակիչների կողմից ընտրվել է որպես «Մագիստրատ»՝ հետևելու երկրում «օրինապահությանը»։
My Dear Melancholy,
«My Dear Melancholy,», կանադացի երգիչ-երգահան The Weeknd-ի մինի ալբոմը, որը թողարկվել է 2018 թվականի մարտի 30-ին՝ XO և Republic Records լեյբլների կողմից ։
Ծովահենների հանրապետություն
Պատմություն
Որոշ ժամանակ անց ծովահենները սկսեցին հարձակվել անգլիական ծովուժի վրա։ Ծովահենների գործողությունները Անգլիային մեծ վնասներ են հասցրել, այդ պատճառով էլ Բրիտանիան որոշեց արմատախիլ անել ծովահենական վարչակարգը ։ Հունվարի 5-ի առավոտյան Նասաուի ավազան ժամանեց ծովագնաց Վուդս Ռոջերսը՝ Անգլիայի թագավոր Գեորգ I-ի հրամանով։ Նա խոստացավ ներել բոլոր այն ծովահեններին, ով ինքնակամ վայր կդնի զենքերը։ Հորնիգոլդը հանձնեց «Առափնյա եղբայրությանը» և ընդունեց համաներումը, որի արդյունքում դարձավ ամենահայտնի «ծովահեն որսացողը»։ Համաներումից հրաժարվեցին միայն Էդվարդ Թիչը, Չարլզ Վեյնը և Կալիկո Ջեքը՝ իրենց սիրուհիներ Մերիի և Էնիի հետ։
My Dear Melancholy,
Ծանոթագրություններ
Կատեգորիա:2018 ալբոմներ Կատեգորիա:The Weeknd ալբոմներ Կատեգորիա:Billboard 200 գլխավորած ալբոմներ
Ծովահենների հանրապետություն
Արտաքին հղումներ
Կատեգորիա:Ծովահենություն Կատեգորիա:Կղզի պետություններ Կատեգորիա:18-րդ դար Կատեգորիա:Բահամներ
Վոզնեսենովկա (գյուղ, Ցելիննի շրջան)
Վոզնեսենովկա (Вознесеновка, Керюльта), գյուղ Ռուսաստանի Կալմիկիա հանրապետության Ցելիննի շրջանի կազմում։
Բնակչությունը վերջին գրանցված տվյալներով կազմում էր 2000 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1861 թվականին հիմնադրված բնակավայրեր Կատեգորիա:Ռուսաստանի Կալմիկիա հանրապետության Ցելիննի շրջանի բնակավայրեր
Լոտա
Լոտա (Lota), գյուղ Էստոնիայի Վալգամաա նահանգի Իռու շրջանում։
2011 թվականի տվյալներով գյուղում բնակվում էր 38 մարդ։
Արտաքին հղումներ
Կատեգորիա:Էստոնիայի Վալգամաա նահանգի Իռու շրջանի բնակավայրեր Կատեգորիա:Էստոնիայի գյուղեր
Մկթենք
Մկթենք, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։ Գտնվում էր Մուշ քաղաքից 44 կմ հարավ՝ Սասնո ջուր գետի միջին հոսանքի աջակողմյան վտակի ափին։
Բնակչություն
1914 թ.-ին ուներ 25 տուն՝ 277 հայ բնակչով։
Պատմամշակութային կառույցներ
Մկթենքն ուներ Ս. Աստվածածին անունով հայկական եկեղեցի։
Նշանավոր անձինք
Մկթենք գյուղում է ծնվել նշանավոր հայդուկ Գևորգ Չաուշը ։
Ծանոթագրություններ
Կատեգորիա:Արևմտյան Հայաստանի գյուղեր
Բոն Հոմ շրջան (Հարավային Դակոտա)
Բոն Հոմ շրջան (Bon Homme County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.458 կմ² է, բնակչությունը՝ 7.070 մարդ (2010 թ. տվյալներով)։ Շրջկենտրոնն է Թինդոլ բնակավայրը։ Կազմավորվել է 1862 թ.։
Կատեգորիա:Հարավային Դակոտայի շրջաններ
Էսսեքս
Էսսեքս, (Essex), կոմսություն Անգլիայում, մայրաքաղաք Լոնդոնից հյուսիս-արևելք։ 2014 թվականի տվյալներով կոմսության բնակչությունը կազմում է 1,729,200 մարդ։
Կոնֆիենցա
Կոնֆիենցա (Confienza), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 1636 մարդ։ Բնակչության խտությունը կազմում է 63 մարդ/կմ²։ Զբաղեցնում է՝ 26 կմ² տարածք։ Հեռախոսի կոդ՝ 27030։ Փոստային ինդեքս՝ 0384։
Էսսեքս
Աշխարհագրություն
Տարածքի ընդհանուր մակերեսը 3 670 կմ2 է (11-րդը՝ Անգլիայում)։ Արևմուտքից սահմանակից է Սուֆոլկ, Քեմբրիջշիր, Հարդֆորդշիր, արևելքից՝ Քենթ կոմսություններին, հարավից՝ Թեմզա գետն է, իսկ հարավ-արևմուտքից՝ Լոնդոնը։ Կոմսության վարչական կենտրոնը Չելմսֆիլդ քաղաքն է։ Կոմսությունը մտնում է Արևելյան Անգլիա շրջանի մեջ։
Կոնֆիենցա
Քաղաքի հովանավոր պաշտպանը Սան Լորենցոն է։ Նրա տոնը նշվում է ամեն տարվա օգոստոսի 10-ին։
Ծանոթագրություններ
Կատեգորիա:Իտալիայի բնակավայրեր
Էսսեքս
Վարչական բաժանում
Կոմսության մեջ մտնում են 14 վարչական շրջան։
Արտաքին հղումներ
Կատեգորիա:Անգլիայի կոմսություններ Կատեգորիա:Անգլիայի վարչական բաժանում
Կարպովա Բալկա
Կարպովա Բալկա (Карпова Балка, Karpova Balka), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Կարպովա Բալկա գյուղում բնակվում էր 170 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Սիտովկա (գյուղ, Լիպեցկի շրջան)
Սիտովկա (Ситовка), գյուղ Ռուսաստանի Լիպեցկի մարզի Լիպեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լիպեցկի շրջանի բնակավայրեր
Ջոն Սնոու (բժիշկ)
Ջոն Սնոու (John Snow; մարտի 15, 1813 — մարտի 16, 1858), բրիտանացի բժիշկ, անզգայացման և բժշկական հիգիենայի զանգվածային ներդրման առաջին հետևորդներից մեկը։ Նա համարվում է ժամանակակից համաճարակաբանության հիմնադիրներից մեկը և առավել հայտնի է 1854 թվականին Լոնդոնի Սոհո թաղամասում խոլերայի բռնկման ուսումնասիրությամբ։
Սնոուն եղել է այն առաջին բժիշկներից մեկը, ովքեր անզգայացման համար սկսեցին ակտիվորեն օգտագործել եթեր և քլորոֆորմ։ Հայտնի է նրանով, որ Վիկտորյա թագուհու երկու ծննդաբերությունների ժամանակ նրան անձամբ տվել է քլորոֆորմ ։ Եղել է այսպես կոչված «միազմայի տեսության» հակառակորդ, ենթադրվում է, որ նա առաջինն է հաստատել խոլերայի տարածումը վարակված ջրի միջոցով։
Երբեք ամուսնացած չի եղել։ Մահացել է 45 տարեկան հասակում` ինսուլտից ։
Թաղված է Լոնդոնի Բրոմպտոնյան գերեզմանում։
Ամա (սուզորդ)
Ամա (ja, ծովի մարդ), ճապոնական ավանդական սուզորդներ, որոնք ծովից հավաքում են ջրիմուռներ, կակղամորթներ և մարգարիտ։
Տղամարդ աման նշվում է «ծովի տղամարդ» հիերոգլիֆներով (海士), իսկ կանայք՝ «ծովի կին» (海女)։ Օկինավայում սուզորդներին կոչում են «ումինտյու», իսկ Իձու նահանգում՝ «կայտո»։ Սուզորդները հիմնականում կին են։
Ամա սուզակների մասնագիտությունը գոյություն ունի 2000 տարուց ավելի։ Առաջին գրավոր հիշատակումը հայտնի է 3-րդ դարի վերջի «Վեյ պետության պատմությունից․ Վա մարդկանց ավանդությունը» (魏志倭人伝, ぎしわじんでん) ձեռագրից։
Ավանդաբար ամաները խեցիներից մարգարիտ էին հավաքում։ Աման վարձատրվում էր ավելի, քան որակյալ բանվորը, ծառայողը և բժիշկը։ Աման ընտանիքում ինքնուրույն մարդ էր, ավելին՝ կին աման կարող էր իրեն ամուսին ընտրել։ Արհեստական մարգարտի խեցիներ բազմացնելու և նրանցում մարգարիտ աճեցնելու հետ, մարգարտի գները ընկան և այժմ ամաները հիմնականում ջրիմուռներ են հավաքում, որոնցից «ագար-ագար» են արտադրում։ Դժվար մասնագիտության կարիքը խիստ նվազել է ։
Ամաները հիմնականում կանայք են։ Ընդունված կարծիք է, որ նրանք կարող են ավելի երկար մնալ ջրի տակ և չսառչել, քան տղամարդիկ, ու դրան նպաստում է ենթամաշկային ճարպի շերտը ։ Ուշ միջնադարում ամաների բնական գեղեցկությունը հակադրում էին Էդո և Կիոտո քաղաքների կուրտիզանուհիների արհեստական գեղեցկությանը։
Ճապոնիայում ամաների գործունեության ամենահյուսիսային կետ Կուձի քաղաքն է։
Արտաքին հղումներ
Կատեգորիա:Ճապոնիայի պատմություն Կատեգորիա:Ճապոնիայի տնտեսություն
Բրուկինգս շրջան (Հարավային Դակոտա)
Բրուկինգս շրջան (Brookings County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.056 կմ² է, բնակչությունը՝ 31.965 մարդ (2010 թ. տվյալներով)։ Շրջկենտրոնն է Բրուկինգս բնակավայրը։ Կազմավորվել է 1862 թ.։
Կատեգորիա:Հարավային Դակոտայի շրջաններ
Վոզնեսենսկայա (ստանիցա, Մալգոբեկսկի շրջան)
Վոզնեսենսկայա (Вознесенская), ստանիցա Ռուսաստանի Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 2144 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1847 թվականին հիմնադրված բնակավայրեր Կատեգորիա:Ռուսաստանի Ինգուշեթիա հանրապետության Մալգոբեկսկի շրջանի բնակավայրեր
Սպորտը Ղազախստանում
Ղազախստանի մայրաքաղաք Ալմաթին հյուրընկալել է Ձմեռային օլիմպիական խաղեր 2014ը, ինչպես նաև հյուրընկալելու է 2022 թվականի Օլիմպիական խաղերը։ 2011 թվականին Ալմաթի և Նուր-Սուլթան քաղաքներում տեղի են ունեցել Ասիական ձմեռային խաղերը։
Աթլետիկա
Դմիտրի Կապովը Ղազախստանի ամենահայտնի աթլետներից մեկն է։ Նա դարձել է Ամառային օլիմպիական խաղեր 2004-ի, ինչպես նաև 2003 և 2007 թվականների աշխարհի առաջնությունների բրոնզե մեդալակիր։ Օլգա Ռիպակովան, որը մասնագիտացած է եռացատկի մեջ, դարձել է 2011 թվականի աշխարհի առաջնության փոխչեմպիոն և Ամառային օլիմպիական խաղեր 2012-ի չեմպիոն։
Գնդակով հոկեյ
Ղազախստանի գնդակով հոկեյի հավաքականը լավագույններից մեկն է աշխարհում ։ Հավաքականը մի քանի անգամ դարձել է աշխարհի առաջնության բրոնզե մեդալակիր՝ ներառյալ 2012 թվականին, երբ առաջնությունը կայանում էր Ղազախստանում ։ Հավաքականը դարձել է նաև Ասիական ձմեռային խաղերի չեմպիոն։ 2020 թվականին Ղազախստանում տեղի է ունեցել Աշխարհի Մ21 առաջնությունը ։
Խորհրդային տարիներին «Դինամո Ալմա-Աթա» թիմը դարձել է ԽՍՀՄ-ի չեմպիոն 1977 և 1990 թվականներին, ինչպես նաև Եվրոպայի չեմպիոն՝ 1978 թվականին։ Ղազախստանում գնդակով հոկեյի միակ պրոֆեսինալ ակումբը Օրալ քաղաքի «Ակժայկ» թիմն է։
Բասկետբոլ
Ղազախստանի ամենահայտնի բասկետբոլիստը Ալժան Ժարմուհամեդովն է, ով հանդես է եկել «ԲԿՄԱ Մոսկվա» թիմի և ԽՍՀՄ հավաքականում 1960-ական և 1970-ական թվականներին։ Իր կարիերայի ընթացքում նա նվաճել է բազում տիտղոսներ ու մեդալներ ամենահեղինակավոր մրցաշարերում՝ ներառյալ Օլիմպիական խաղեր, Աշխարհի առաջնություն, Եվրոպայի առաջնություն։ 1971 թվականին Ալժանը արժանացել է ԽՍՀՄ սպորտի վարպետի կոչման։
Ղազախստանի բասկետբոլի հավաքականը ստեղծվել է 1992 թվականի՝ ԽՍՀՄ-ի փլուզումից հետո։ Հավաքականի ամենամեծ ձեռքբերումը եղել է Ասիական խաղեր 2002-ին մասնակցությունը, որտեղ հավաքականը վերջին խաղում պարտվեց բրոնզե մեդալի համար մղվող պայքարում։ Ասիայի բասկետբոլի մրցաշարում Ղազախստանի հավաքականը 2007 թվականին գրավել է 4-րդ տեղը։
Բռնցքամարտ
Ղազախ բռնցքամարտիկներ մեծապես հայտնի են ամբողջ աշխարհում։ Վերջին երեք օլիմպիական խաղերի ժամանակ նրանք նվաճել են ավել շատ մեդալներ, քան որևէ այլ երկրի մարզիկներ՝ բացառությամբ Ռուսաստանի և Կուբայի մարզիկները։ 1996, 2004 և 2004 թվականներին ղազախ երեք բռնցքամարտիկներ (Վասիլի Ժիրով, Բախտիար Արտաև, Սերիկ Սապիև) ճանաչվել են լավագույնը և արժանացել Վալ Բարկերի անվան մրցանակին։
Ամառային օլիմպիական խաղեր 2000-ի ընթացում ղազախ երկու բռնցքամարտիկ դարձել են չեմպիոն, երկուսն էլ՝ փոխչեմպիոն։
Ֆուտբոլ
Ֆուտբոլը ամենատարածված սպորտաձևն է Ղազախստանում։ Ղազախստանի ֆուտբոլի ֆեդերացիան հանդիսանում է ազգային սպորտի կառավարող մարմին։ Ղազախստանի ֆուտբոլի ֆեդերացիան վերահսկում է տղամարդկանց, կանանց և ֆուտզալի հավաքականների աշխատանքը։
Պոլո
2012 թվականին հիմնադրվել է Ղազախստանի պոլոյի ֆեդերացիան, որը 2014 թվականին դարձել է Պոլոյի միջազգային ֆեդերացիայի անդամ, որի գլխամասը գտնվում է Արգենտինայի մայրաքաղաք Բուենոս Այրեսում։ Ղազախստանի պոլոյի ֆեդերացիայի վերահսկողության տակ գործում է Ղազախստանի պոլոյի հավաքականը։
Ծանոթագրություններ
Կատեգորիա:Սպորտն Ասիայում Կատեգորիա:Սպորտը Ղազախստանում
Կաստել դի Լուչո
Կաստել դի Լուչո (Castel di Lucio, Castel di Luciu), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1400 մարդ, բնակչության խտությունը՝ 56 մարդ/կմ²։ Զբաղեցնում է 28 կմ² տարածք։ Փոստային ինդեքսն է՝ 98070։ Հեռախոսային կոդը՝ +39 0921։
Կատեգորիա:Իտալիայի քաղաքներ Կատեգորիա:Իտալիայի բնակավայրեր Կատեգորիա:Սիցիլիայի քաղաքներ
Պսետուն
Պսետուն, գյուղակ Արևմտյան Հայաստանում, Բիթլիսի վիլայեթի Սասունի Փսանք գավառակում։ Գտնվում էր Մարութակ լեռան մոտ։
XX դարի սկզբին ուներ 4 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսեյ Ֆեդոտով
Ալեքսեյ Ֆեդոտով (Алексей Леонидович Федотов, ), ռուսական դիվանագետ։ Արտակարգ և լիազոր դեսպան։
Կենսագրություն
1972 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը։ Իրավաբանական գիտությունների թեկնածու։ Տիրապետում է անգլերեն և սինհալերեն լեզուներին։
2014 թվականի սեպտեմբերի 10-ից՝ Սլովակիայում Ռուսաստանի Դաշնության արտակարգ և լիազոր դեսպան ։
Ամուսնացած է։ Ունի երկու դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Իրավաբանական գիտությունների թեկնածուներ
Ինտերվալ (ձայնագիտություն)
Ինտերվալ (լատ. intervallum - միջոց, տարածություն), ձայնագիտության առումով՝ երկու հնչյունի բարձրությունների հարաբերակցությունը, որ բնութագրվում է նրանց տատանումների հաճախականությունների հարաբերությամբ (ինտերվալային գործակից)։ Երաժշտության մեջ՝ հնչյունաշարի որևէ երկու աստիճանի հարաբերակցությունը. բնութագրվում է նրանց միջև ընկած աստիճանների թվով և տոների քանակով։ Ինտերվալը երաժշտության կարևորագույն արտահայտչական տարրն է։ Հաջորդաբար հնչող աստիճանների ինտերվալը մեղեդիական է, միաժամանակ հնչող աստիճանների ինտերվալը՝ հարմոնիկ։ Մեղեդիական ինտերվալի արտահայտության համար որոշիչը հնչյունների (աստիճանների) հեռացվածությունն է և սրանց հաջորդման ուղղությունը (վերընթաց, վարընթաց, նույն հորիզոնի վրա)։
Հարմոնիկ ինտերվալը հանդես է գալիս որպես ինքնուրույն հնչյունային միասնություն (երկհնչյուն) կամ մտնում է ակորդի կազմության մեջ։ Հարմոնիկ ինտերվալի արտահայտչության համար էական է հնչյունների զուգորդման բարդության և նրանց միաձուլվածության մակարդակը։ Ինտերվալների արտահայտչական էությունը լիովին բացահայտվում է երաժշտական կոնտեքստում, երբ նրանք հանդես են գալիս լադի որոշակի աստիճանների միջև, մետրա-ռիթմական և այլ որոշակի պայմաններում։ Ինտերվալներն անվանում են լատիներեն դասական թվականներով, ավելացնելով տոների քանակը նշող՝ մաքուր, մեծ, փոքր և այլ բացահայտիչներ։ Օգտագործելով քրոմատիկ հնչյունաշարի աստիճանները՝ դիատոնիկ ինտերվալից ստանում են քրոմատիկ (կամ՝ ձևափոխված) ինտերվալ, որում պահպանվում է համապատասխան դիատոնիկ ինտերվալի աստիճանային կազմը, բայց փոխվում է տոների քանակը և ինտերվալի արտահայտչական բնույթը։
Ամեն մի քրոմատիկ ինտերվալ էնհարմոնիկորեն հավասար է որևէ դիատոնիկ ինտերվալի։ Անհավասարաչափ տեմպերացված համակարգերում ինտերվալներն ունենում են 12 աստիճանանոց հավասարաչափ տեմպերացված հնչյունաշարի նույնանուն ինտերվալներից նրանց զանազանող երկրորդային հատկանիշներ, որոնք նրանց լրացուցիչ արտահայտչական երանգ են տալիս։ Այդպես է հայ ժողովրդական երաժշտության հնչյունաշարում, որտեղ, օրինակ, մեծ սեկունդաներն ունեն նաև իրենց նեղ (մեղեդիական առումով՝ փափուկ հնչող), իսկ փոքր սեկունդաները՝ իրենց լայն (մեղեդիական առումով՝ կոշտ հնչող) տարատեսակները։ Ինտերվալների տեսությունը կազմում է ձայնագիտության հիմնական բաժիններից մեկը, իսկ երաժշտագիտության մեջ հիմք է ծառայում լադի, մելոդիկայի, հարմոնիայի և պոլիֆոնիայի ուսմունքների համար։
Երբ հնչյունները հնչում են իրար հետևից՝ հաջորդաբար, կոչվում է մելոդիկ։ Երբ հնչում են միաժամանակ, կոչվում է հարմոնիկ։ Ինտերվալի ներքևի հնչյունը կոչվում է հիմք, վերևի հնչյունը՝ գագաթ։ Երկու հնչյունների միջև եղած աստիճանների քանակով որոշվում է ինտերվալի անունը, իսկ տոների քանակով՝ տեսակը։ Ինտերվալները լինում են՝ մեծ, փոքր, մեծացրած, փոքրացրած և մաքուր։
Աղբյուրներ
Կատեգորիա:Երաժշտական եզրույթներ Կատեգորիա:Երաժշտության տեսություն
Ռոբիատե
Ռոբիատե (Robbiate), կոմունա Իտալիայում։ Գտնվում է Լոմբարդիա մարզի Լեքո գավառում ։
Բնակչությունը կազմում է 5333 մարդ, խտությունը կազմում է 1240 մարդ/կմ² ։ Տարածքը կազմում է 4 կմ²։ Փոստային ինդեքս 23899։ Հեռախոսային կոդ՝ 039։
(6127) Հեթերինգտոն
(6127) Հեթերինգտոն (Hetherington), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 25-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,606721 ա. մ., առավելագույնը մոտենում է 2,2167 ա. մ. հեռավորության վրա և հեռանում 2,9968 ա. մ. ։ Արեգակի շուրջ մեկ ամբողջական պտույտ է կատարում 1537,23 երկրային օրվա ընթացքում, իր ուղեծրով շարժվելով միջինում 0,234187 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,83° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լիու (գյուղ, Սալմե շրջան)
Լիու (Lõu), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 4 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Սալմե շրջանի բնակավայրեր Կատեգորիա:Էստոնիայի գյուղեր
Ազգերի լիգա
Ազգերի լիգա (League of Nations, Société des Nations), առաջին միջազգային կազմակերպությունը, որի նպատակներն էին խաղաղության պահպանումը և միջազգային համագործակցության զարգացումը։
Ազգերի լիգայի ստեղծումը
Միջազգային համապարփակ կազմակերպության ստեղծման գաղափարը ծագել էր դեռևս Առաջին համաշխարհային պատերազմի տարիներին։ ԱՄՆ-ի նախագահ Վուդրո Վիլսոնն այն մտցրեց 1918 թվականի հունվարին հռչակած իր «տասնչորս կետերի» մեջ։ Այդպիսի կազմակերպություն հանդիսացավ Ազգերի լիգան, որի կանոնադրությունը հաստատեց Փարիզի խորհրդաժողովը 1919 թվականի հունվարի 28-ին։ Ազգերի լիգայի կանոնադրությունն անմիջապես ստորագրեց 44 պետություն։
Ազգերի լիգայի գլխավոր մարմիններն էին Ասամբլեան, Ազգերի լիգայի Խորհուրդը և Քարտուղարությունը, որոնց մշտական նստավայրը Ժնևն էր։
Ազգերի լիգան կոչված էր լինելու խաղաղություն պահպանող, ագրեսիաները կանխող և միջազգային համագործակցությունն ապահովող կազմակերպություն։ Դրան էին նպատակաուղղված նրա կանոնադրության գլխավոր հոդվածները։ Այսպես, օրինակ, կանոնադրության 10-րդ հոդվածը հաստատում էր Ազգերի լիգայի անդամ պետությունների տարածքային ամբողջականության փոխադարձ երաշխավորման սկզբունքը։ Այն պահանջում էր անդամ երկրների ջանքերի միավորում ընդդեմ ագրեսիայի։ Իսկ 16-րդ հոդվածը նախատեսում էր պատժամիջոցների կիրառում ագրեսոր պետության նկատմամբ։ Ընդ որում, կանոնադրությամբ թույլատրվում էր Ազգերի լիգայի միջամտությունը նաև ոչ անդամ երկրների վեճերին։ Սակայն Ազգերի լիգան չարդարացրեց իր վրա դրված հույսերը և դարձավ պայքարի թատերաբեմ Անգլիայի և Ֆրանսիայի, իսկ ապա նաև՝ Գերմանիայի, Իտալիայի, Ճապոնիայի և ԽՍՀՄ-ի համար։
Ազգերի լիգան և Հայկական հարցը
Ազգերի լիգան Հայկական հարցին անդրադարձել էր նաև Հայաստանի մանդատի կապակցությամբ, որը քննարկվում էր 1919-1920 թվականների ընթացքում։ Մանդատը որպես կառավարման ձև հանդես եկավ Ազգերի լիգայի ստեղծման հետ։ Ազգերի լիգան կառավարման մանդատ կարող էր տալ արևմտյան որևէ զարգացած երկրի՝ Օսմանան կայսրության և Գերմանիայի նախկին գաղութները կամ ենթակա երկրները կառավարելու համար։ Հայաստանի մանդատի գլխավոր հավակնորդն Ամերիկայի Միացյալ Նահանգներն էր։ Սակայն այս հարցում ԱՄՆ-ի նախագահ Վիլսոնը չցուցաբերեց հետևողականություն և ճկունություն։ Հայաստանի մանդատի ընդունումը կապակցվեց Անատոլիայի և Կ. Պոլսի մանդատի ընդունման հետ, որը նոր բարդություններ և խոչընդոտներ առաջացրեց։ Հարցի լուծումը ձգձգվեց, իսկ այդ ընթացքում փոխվեց քաղաքական իրադրությունը։ Եվ երբ Վուդրո Վիլսոնը Հայաստանի մանդատի հարցը ներկայացրեց ԱՄՆ-ի Սենատի քննակմանը, վերջինս 1920 թվականի հունիսի 1-ին մերժեց նրա խնդրանքը։
Հայկական հարցն Ազգերի լիգայի քննարկման առարկա դարձավ նաև 1920 թվականի աշնանը, երբ քեմալական Թուրքիան հարձակվեց Հայաստանի Հանրապետության վրա։ Հայաստանի կառավարությունը դիմեց Ազգերի լիգային՝ խնդրելով համապատասխան օգնություն ընդդեմ թուրքական ագրեսիայի։ Սակայն վերջինս ոչ մի գործնական քայլ չձեռնարկեց։ Հայկական թեման Ազգերի լիգայում մեկ անգամ ևս հնչեց այսպես կոչված «հայկական օջախ» ստեղծելու կապակցությամբ։ Այդ հարցը երևան եկավ այն ժամանակ, երբ պարզ դարձավ, որ Սևրի պայմանագիրը չի իրագործվելու։ Հայերին ինչ-որ չափով «սիրաշահելու» նպատակով Մեծ Բրիտանիան հրապարակ նետեց «հայկական օջախի» հարցը։ Նախատեսվում էր այսպիսի օջախ ստեղծել Թուրքիայի տարածքում՝ Կիլիկիայի և Սիրիայի սահմանահատվածում։ Այստեղ պետք է տեղափոխվեր հայ գաղթականների մի ստվար զանգված։ Սակայն Թուրքիան Ազգերի լիգայի հետ «մենամարտում» դարձյալ «հաղթող» դուրս եկավ։ Ազգերի լիգան ձևականորեն չհրաժարվեց «հայկական օջախի» գաղափարից, այլ մտցրեց մի «փոքրիկ» ուղղում՝ առաջարկելով «հայկական օջախ» ստեղծել Խորհրդային Հայաստանի տարածքում։ Այս շրջանում սուր բնույթ էր ընդունել հայ գաղթականների հարցը։ Մեծ եղեռնի, ինչպես նաև 1918 թվականին և 1920 թվականին Հայաստանի վրա կատարված արշավանքների հետևանքով առաջացած հայ գաղթականների հոծ զանգվածը գտնվում էր նյութական և սոցիալ-տնտեսական ծանր վիճակում։ Ազգերի լիգան 1920-ական թվականներին փորձեց զբաղվել նրանց տեղավորման և նյութական ապահովման հարցերով, բայց ապարդյուն։ Այս խնդրի կարգավորման գործում մեծ դեր ունեցավ Ֆրիտյոֆ Նանսենը (1861-1930)։ Նա նորվեգացի հայտնի բևեռախույզ ,գիտնական էր, որոշ ժամանակ եղել էր Ազգերի լիգայի գերագույն կոմիսար, զբաղվել գաղթականների և ռազմագերիների հարցերով։ Նանսենը քաջածանոթ էր հայ ժողովրդի պատմությոաը, մասնավորապես՝ սուլթան Աբդուլ Համիդի և երիտթուրքերի հայաջինջ քաղաքականությանը։